Diari Oficial de la Generalitat Valenciana


Sumari del DOGV 8068, del 22-06-2017 (2017/5522)

RESOLUCIÓ de 16 de juny de 2017, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals per a l'any 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5522


Data del document
:   16-06-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 16 de juny de 2017, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals per a l'any 2017. [2017/5522]  
Mitjançant l'Ordre 33/2016,de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant, ordre de bases reguladores).  
Per la seua banda, el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per Resolució de 30 d'agost de 2016, del conseller d'Educació, Investigació, Cultura i Esport (DOGV 7865, 05.09.2016), estableix en l'annex únic com a objectiu estratègic 2 de CulturArts Generalitat «Foment de la creació artística», la millora de la producció audiovisual valenciana mitjançant el foment del desenvolupament de projectes de llargmetratge per a empreses productores i persones físiques.  
De conformitat amb el que determina l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que les persones que ocupen la presidència dels organismes públics i entitats de dret públic seran les competents per a realitzar la convocatòria de les subvencions, i també d'acord amb l'article 2, punt 2, lletra l) i l'article 4, punt 2, lletra j) del Reglament d'organització i funcionament de CulturArts Generalitat, aprovat pel Decret 5/2013, de 4 de gener i modificat, a aquests efectes, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar, i resoldre, la concessió d'incentius, ajudes i subvencions de les diferents matèries culturals integrades en CulturArts Generalitat, resolc:  
  
  
Primer. Finalitat, objecte i condicions de les ajudes  
1. Convocar la concessió d'ajudes per a la millora de la producció audiovisual en valencià amb l'objecte de donar suport al desenvolupament i a la preparació de projectes de llargmetratges de ficció, animació i documentals, ja siga a partir d'una idea original o bé d'una adaptació.  
2. Les ajudes es concediran d'acord amb els principis de publicitat, transparència, objectivitat, igualtat i no discriminació i mitjançant el règim de concurrència competitiva, per a projectes que es desenvolupen entre l'1 de gener i el 29 de desembre de 2017, ambdós inclosos.  
  
3. Per a obtindre la condició de persona beneficiària de les ajudes per al desenvolupament i preparació de projectes de llargmetratges de ficció, animació i documentals regulades en l'ordre de bases reguladores, les persones sol·licitants, físiques o jurídiques, han de complir els requisits establits en l'article 2, punt 2.1 i 2.3.1, de la mencionada ordre.  
  
4. No es podrà concedir més d'una ajuda per empresa sol·licitant. En el cas que l'empresa productora que sol·licita l'ajuda figure en més d'un projecte i atenent les seues respectives puntuacions ambdós resulten entre els millor valorats, s'exclourà el de menor puntuació.  
5. L'import de les ajudes regulades en la present convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, se supere el cost de l'activitat subvencionada a desenvolupar pel beneficiari.  
  
6. No poden presentar-se a aquesta convocatòria projectes que es presenten a les convocatòries d'ajudes a escriptura de guió o de producció audiovisual de CulturArts corresponents a 2017.  
  
Segon. Finançament, import i nombre màxim de les ajudes  
1. D'acord amb la Llei 14/2016, de 30 de desembre, de pressupostos de la Generalitat per a 2017 (DOGV 7948, 31.12.2016), les ajudes convocades s'imputaran al crèdit previst en la secció 09, entitat 00977, en la línia de subvenció S4006000 «Millora producció audiovisual valenciana», per un import global màxim de 192.000 ?, inclòs en el capítol IV del pressupost de CulturArts Generalitat.  
Així mateix, el referit import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que finançadores.  
2. Es concedirà un màxim de dotze ajudes de 16.000 ?, de conformitat amb el màxim establit en l'article 9, punt 9.2.1, de l'ordre de bases reguladores, per al desenvolupament de projectes de llargmetratges de ficció, animació i documental. D'aquest import, 8.000 - correspondran al guionista o guionistes i 8.000 - a l'empresa productora que vulga realitzar el desenvolupament del projecte.  
Quatre de les ajudes, com a mínim, són per a projectes de guions de llargmetratges documentals, sempre que els esmentats projectes obtinguen un mínim de 25 punts, segons el que estableix l'article 3, punt 0.8.5.6. de l'ordre de bases reguladores.  
Si es presenten menys de quatre projectes per a documentals o són menys de quatre els que aconsegueixen el mínim de 25 punts, les ajudes romanents han de revertir en la resta de projectes que per ordre de puntuació hagen superat els 25 punts.  
3. Dins dels límits pressupostaris i d'acord amb els criteris establits, les presents ajudes aniran destinades a sufragar les despeses corrents generades per les activitats objecte de la subvenció. Les ajudes no poden destinar-se a inversions ni a adquisicions patrimonials, llevat que es tracte de programari i maquinari per a projectes d'animació, amb els límits determinats en aquesta resolució.  
  
Tercer. Conceptes  
1. Definicions  
- Condició de valencià/valenciana: als efectes d'aquesta resolució, la condició de valencià s'estén als que són naturals de la Comunitat Valenciana o als que hi estan empadronats com a residents amb una antiguitat mínima d'1 any en la data en què finalitze el termini de presentació de sol·licituds.  
- Desenvolupament i preparació de projectes: s'entén per desenvolupament de projecte, als efectes de la present convocatòria, l'elaboració d'un guió o la nova versió d'un guió preexistent i el conjunt d'operacions que precedeixen el rodatge d'una producció audiovisual.  
Llargmetratge: la pel·lícula cinematogràfica que tinga una duració igual o superior a seixanta minuts.  
Tv movie o pel·lícula per a la TV: la pel·lícula de ficció que tinga una duració igual o superior a seixanta minuts, destinada a l'emissió exclusivament en un canal televisiu.  
2. Criteris artístics i tècnics aplicables per a la valoració del projecte, segons es contempla en l'apartat corresponent a cada gènere i modalitat.  
- Premissa/originalitat: es valorarà la claredat, l'atractiu i la solidesa de la premissa i l'originalitat de la proposta.  
- Estil/tècnica: adequació als estàndards de redacció i format de guió.  
- Trama/desenvolupament: es valoren aspectes com l'interés de la trama, la solidesa de l'estructura o la idoneïtat del ritme a l'estil de la pel·lícula.  
- Personatges: es valora la creació de personatges que desperten interés en el lector/espectador i l'evolució dels quals al llarg de la història siga coherent amb la pel·lícula que es pretén contar. Es valorarà que fomenten valors d'igualtat.  
- Disseny/concepte: es valora l'originalitat i qualitat dels dissenys de tots els elements relacionats amb l'aspecte visual del projecte com personatges, expressions, poses, escenaris, grafisme, logotips, etc.  
  
- Paper protagonista de la dona: als efectes d'aquesta resolució, s'entén que la dona té un caràcter protagonista en un projecte quan es dóna alguna de les circumstàncies següents:  
Que el guió tracte un tema vinculat o enfocat principalment a la dona.  
Que la protagonista principal siga una dona, sense que compartisca aqueix caràcter protagonista amb cap personatge masculí.  
Quan existisquen més de dos protagonistes principals on el nombre de protagonistes femenines siga superior al de protagonistes masculins.  
En els guions de documentals s'entendrà per protagonista la persona que és objecte d'aquest.  
En els documentals, no es consideren protagonistes les persones entrevistades si no són realment l'objecte de la història, sinó que es limiten a aportar testimonis per a il·lustrar el tema central. Si no hi ha protagonistes es valorarà únicament si tracta d'un tema vinculat o enfocat principalment a la dona.  
  
Quart. Presentació de sol·licituds  
1. El termini de presentació de sol·licituds serà de 30 dies naturals a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds han d'adreçar-se a la seu de CulturArts Generalitat, a la plaça de Viriat, s/n, 46755, de València.  
a) Les persones jurídiques i entitats han de presentar, a través del seu representant, la sol·licitud i els documents complementaris per via telemàtica, de conformitat amb allò que disposa l'article 14 de la Llei 39/2015, d'1 d'octubre, del procediment administratiu comú de les administracions públiques, a través de la seu electrònica de la Generalitat, PROP, en la URL següent: https://www.culturartsgeneralitat.es. En aquest cas, la sol·licitud s'ha d'omplir amb l'aplicació informàtica establida a aquest efecte i el sol·licitant ha de disposar de firma electrònica d'entitats emesa per l'Institut Valencià de Finances, http://www.accv.es/empresas/, o de ciutadà igualment emesa per l'Institut Valencià de Finances, http://www.accv.es/ciudadanos/, o bé el DNI electrònic.  
  
b) Les persones físiques poden optar per presentar la sol·licitud i documentació per via telemàtica, d'acord amb allò que s'ha previst per a les persones jurídiques i entitats o bé, presentar-la a la seu de CulturArts Generalitat a la plaça de Viriat, s/n, 46858 València, a la Conselleria d'Educació, Investigació, Cultura i Esport, av. de Campanar, 32, 46655 València i a les direccions territorials d'Educació, Investigació, Cultura i Esport de: Alacant (c/ Carratalá, 47,03862 Alacant), Castelló de la Plana (av. del Mar, 23, 12719 Castelló de la Plana) i València (c/ Gregori Gea, 14, 46810 València). Igualment, utilitzant qualsevol dels mitjans establits en la Llei 39/2015, d'1 d'octubre, del procediment administratiu comú de les administracions públiques, i han de justificar la data d'imposició de l'enviament en l'oficina de correus o presentació en el Registre i anunciar la remissió de la sol·licitud, mitjançant correu a l'adreça: ajudes\_cqascdifmj@yhp.cj en el mateix dia, només als efectes organitzatius.  
3. Les sol·licituds han d'omplir-se necessàriament de conformitat amb el model de sol·licitud que s'adjunta com a annex I a aquesta convocatòria, i cal adjuntar-hi els documents o les certificacions, originals o fotocòpies, a què es fa referència en cada capítol del model de sol·licitud.  
Juntament amb la sol·licitud cal presentar un índex que especifique els documents aportats, i els numere segons l'ordre en què figuren en el dossier aportat. Cal que desenvolupen els punts següents:  
3.1. Declaració responsable de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions, tant públiques com privades, per a la mateixa finalitat, amb justificació documental de la quantia d'això (apartat G del model de sol·licitud).  
3.2. Declaració responsable de minimis de l'exercici fiscal present i dels dos anteriors (apartat G del model de sol·licitud).  
3.3. Declaració responsable de no incórrer en cap de les prohibicions per a obtindre la condició de persona beneficiària especificades en els punts 2 i 3 de l'article 13 de la Llei 38/2003, de 17 de novembre, general de subvencions, en els termes que preveu l'article 13.7 de l'esmentat cos legal (apartat H del model de sol·licitud).  
3.4. Declaració responsable de compliment de la normativa sobre integració laboral de persones amb discapacitat, o si és el cas, l'exempció de l'obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003) i en el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat (DOGV 4907, 21.12.2004) (apartat H del model de sol·licitud).  
  
3.5. Igualment la sol·licitud ha d'aportar-se amb la següent documentació, adjunta, en format digital (apartat I del model de sol·licitud):  
a) Documentació relativa a l'empresa productora:  
a.1. Per al supòsit que l'empresa sol·licitant es trobe inscrita en el Registre Administratiu d'Empreses Audiovisuals de la Comunitat Valenciana: declaració responsable de la persona representant de l'empresa productora que està facultada legalment per representar a l'empresa davant de l'Administració, d'acord amb el que preveu l'article 5 de la Llei 39/2015, d'1 d'octubre, del procediment administratiu comú de les administracions públiques i que el CIF de l'empresa productora es troba depositat en l'expedient corresponent a l'esmentada empresa en el Registre Administratiu d'Empreses Audiovisuals de la Comunitat Valenciana, i cal declarar també la vigència d'aquest i que les dades contingudes en l'expedient esmentat no han patit cap variació.  
  
a.2. Per al supòsit que l'empresa sol·licitant siga persona jurídica i no estiga inscrita en el Registre Administratiu d'Empreses Audiovisuals de la Comunitat Valenciana, també ha d'aportar:  
- Targeta d'identificació fiscal.  
- Escriptura de constitució amb el caixetí d'inscripció en el registre públic corresponent o, si és el cas, certificació expedida pel titular del registre públic en què es trobe inscrita.  
- Documentació acreditativa de la representació i capacitat amb què actua el seu representant legal.  
b) Còpia original del contracte entre l'autor o autors del guió i l'empresa productora en què es reflectisca l'associació temporal de les dues parts i el compromís de l'autor o autors de cedir els drets de propietat intel·lectual sobre el guió acabat a la productora, per a la realització de la pel·lícula.  
c) En el cas que el guió del projecte es base en una obra literària preexistent, haurà de presentar-se un acord entre la productora i l'autor o autors de l'obra en què s'establisquen les condicions de l'opció i del futur contracte de cessió de drets; o, en el cas que ja estiga firmat el contracte definitiu, còpia original d'aquest.  
3.6. A més, a la sol·licitud cal adjuntar la documentació següent:  
  
- Sinopsi argumental, amb un màxim de 5 folis a doble espai en foli DIN A4 i lletra Arial, grandària 12 i una versió completa del guió o un tractament seqüenciat complet.  
El guió es presentarà en la versió original que es declare. Si la versió original del guió no és ni en valencià ni en castellà, s'ha d'incloure una versió en una d'aquestes dues llengües.  
Si es presenta tractament de guió, ha d'estar escrit en castellà o en valencià, segons la versió original en què es projecte redactar el guió, i pot ser seqüenciat, capitular o narratiu.  
- Memòria explicativa del projecte d'escriptura, subscrita per l'autor o autors del guió i la productora, en la qual s'arreplegue el pla financer, el disseny de producció, el desenvolupament del projecte i el plantejament econòmic d'aquest, i cal demostrar-ne la viabilitat.  
- Historial de l'empresa productora i de les persones que tinguen la condició de productor executiu, guionista i director.  
- Pressupost previst per a la preparació del projecte.  
- Acreditació documental, si és el cas, d'haver obtingut una ajuda prèvia a l'escriptura del guió.  
4. Igualment s'adjuntarà a la sol·licitud:  
- La documentació corresponent a l'acreditació dels mèrits declarats pels titulars dels projectes presentats als efectes de la baremació dels criteris continguts en el resolc sisé de la present resolució.  
  
- El full d'autobaremació que incorpore els mèrits que s'acrediten.  
  
- Qualsevol altra dada o document relacionat amb el projecte objecte de la sol·licitud, que els interessats consideren convenient aportar.  
5. Les persones sol·licitants han d'acreditar també que es troben al corrent en el compliment de les obligacions tributàries, amb les administracions estatal i autonòmica i enfront de la Seguretat Social. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol administració i que per a aquest procediment són els següents:  
  
- Dades d'identitat (DNI o document equivalent en cas d'estrangers) del/de la representant legal, excepte en el cas d'estar inscrits/tes en el Registre Administratiu d'Empreses Audiovisuals de la Comunitat Valenciana, la qual cosa han de fer constar en l'imprés de sol·licitud.  
  
- Certificació de l'Agència Estatal d'Administració Tributària, que acredite que es troba al corrent de les seues obligacions.  
- Certificació de la Tresoreria General de la Seguretat Social, que acredite que es troba al corrent de les seues obligacions.  
- Certificació de la Direcció Territorial de la Conselleria d'Hisenda i Model Econòmic corresponent, que acredite que es troba al corrent de les seues obligacions tributàries amb la Generalitat.  
En el cas de les empreses productores: alta en l'Impost d'Activitats Econòmiques on conste la qualificació de l'activitat econòmica corresponent a la producció de pel·lícules cinematogràfiques i/o vídeos.  
  
En cas d'oposició a la seua obtenció per l'administració, serà l'interessat el que haja d'aportar els esmentats documents (apartat J de la sol·licitud).  
6. Qualsevol document que es presente en una llengua que no siga valencià o en castellà haurà d'aportar-se amb una traducció jurada, adjunta; en cas de no fer-ho no es prendrà en consideració.  
7. Als efectes de computar els mèrits dels criteris de valoració, la referència a pel·lícules que tinguen certificat de l'ICAA o organisme equivalent serà valida en tant que aquest certificat haja sigut emés amb anterioritat a la finalització del termini de presentació de les sol·licituds d'aquestes ajudes, i ha de ser acreditada l'obtenció per part del sol·licitant juntament amb la sol·licitud. No computen a aquests efectes els certificats emesos amb data posterior a l'acabament del termini establit.  
8. Per a l'acreditació de mèrits no s'admetrà la incorporació d'enllaços a pàgines web, sinó que ha de ser l'interessat el que aporte el document corresponent a la pàgina web que servisca per a acreditar els esmentats mèrits.  
9. Si la sol·licitud d'iniciació no incloguera totes les dades o documentació que resulten preceptives, s'aplicaria el que disposa l'article 5.4 de l'ordre de bases reguladores.  
L'esmena de la documentació ha de presentar-se d'acord amb el que estableix el punt 2 del present resolc quart.  
En tot cas, el òrgan instructor pot requerir als sol·licitants que proporcionen qualsevol informació aclaridora que resulte necessària per a la gestió d'aquesta.  
La documentació acreditativa de mèrits ha de presentar-se dins del termini de presentació de sol·licituds i no es pot requerir posteriorment ni té validesa cap document amb data posterior a l'últim dia de termini de presentació de sol·licituds.  
Sense perjudici d'això, en cap cas ha de poder ser objecte de requeriment per part de CulturArts el guió ni la documentació a fi d'acreditar els mèrits del sol·licitant que es contemplen en els criteris de valoració continguts en el resolc sisé de la present resolució.  
  
Una vegada haja finalitzat el termini de presentació de sol·licituds, els sol·licitants no poden aportar cap documentació destinada a acreditar els mèrits esmentats, i en el cas que s'aporte no s'ha de tindre en consideració als efectes del còmput dels criteris de valoració.  
10. Les dades de caràcter personal contingudes en l'imprés de sol·licitud poden ser incloses en un fitxer per al tractament de CulturArts Generalitat com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda poden exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei orgànica 15/1999, de protecció de dades de caràcter personal (BOE 298, 14.12.1999).  
11. El contingut d'informació falsa o que no es corresponga amb la realitat en els annexos de la convocatòria suposa la no valoració, i pot ser motiu per a desestimar la sol·licitud en la resolució dictada per l'òrgan competent, o, si és el cas, pot ser motiu de revocació de la subvenció ja concedida.  
12. Les persones sol·licitants poden autoritzar a CulturArts Generalitat, en el model de sol·licitud (apartat J), per a realitzar amb els projectes subvencionats accions de promoció a través de sessions de presentació d'aquests, disposició dels projectes en la pàgina web de CulturArts Generalitat, www.culturartsgeneralitat.es, o qualsevol altra activitat que consideren necessària per a la difusió i promoció d'aquests.  
  
Cinqué. Comissió tècnica de valoració  
1. La comissió tècnica de valoració s'ha d'ajustar al que estableix l'article 6, punt 3.2, de l'ordre de bases reguladores.  
2. Les persones representants d'organitzacions i associacions o expertes independents de provada qualificació professional en el sector audiovisual de cada comissió han de realitzar els informes i la valoració dels guions i d'aquells criteris que es considere dels projectes presentats. Els informes poden ser realitzats per un o més dels representants de cada comissió. Les persones sol·licitants tindran a la seua disposició els informes corresponents als seus projectes que elaboren els membres de la comissió.  
3. Per a l'elaboració de l'informe i de la proposta la comissió ha de tindre en compte els criteris objectius d'atorgament de les subvencions, la ponderació i puntuació mínima exigida, contingudes en l'article 3, punt 3.2.2, de l'expressada ordre.  
  
Sisé. Criteris de valoració de les sol·licituds  
1. El projecte presentat es valora fins a un màxim de 40 punts, i es tenen en compte els apartats següents:  
1.1. El guió es valora fins a un màxim de 30 punts, segons els criteris següents:  
a) Guió de llargmetratge d'animació:  
- Premissa/originalitat: fins a un màxim de 15 punts.  
- Estil/tècnica: fins a un màxim de 5 punts.  
- Trama/desenvolupament: fins a un màxim de 5 punts.  
- Disseny/concepte: fins a un màxim de 5 punts.  
b) Guió de llargmetratge de ficció:  
- Premissa/originalitat: fins a un màxim de 15 punts.  
- Estil/ tècnica: fins a un màxim de 5 punts.  
- Trama/desenvolupament: fins a un màxim de 5 punts.  
- Personatges: fins a un màxim de 5 punts.  
c) Guió de llargmetratge documental:  
- Premissa/originalitat: fins a un màxim de 20 punts.  
- Estil/tècnica: fins a un màxim de 5 punts.  
- Trama/desenvolupament: fins a un màxim de 5 punts.  
Es valora amb 1 punt el fet que la dona tinga un paper protagonista, en el sentit establit en el resolc tercer, sense que això supose que la valoració del guió supere els 30 punts.  
d) Ajudes prèvies al projecte presentat:  
Se sumaran 5 punts si el guionista acredita junt amb la sol·licitud que és valencià i es dóna alguna de les següents circumstàncies que s'assenyalen a continuació:  
 Haver obtingut una ajuda prèvia a escriptura del mateix guió dels òrgans competents en matèria de cultura d'altres administracions autonòmiques, del ministeri amb competències en matèria de cultura o, si és el cas, del programa Ibermedia o del programa Media.  
 Haver obtingut un premi de reconegut prestigi al tractament o al guió, sempre que compte amb una dotació econòmica igual o superior a 3.000 euros.  
En el cas que hi haja més d'un guionista es computaran els punts en proporció a aquells autors que siguen valencians.  
e) Basat en obres d'autors o autores valencians:  
Si el guió està basat en una obra literària o teatral, d'un autor valencià publicada o, a falta d'això, si és teatral, estrenada amb un mínim de 15 representacions o, que haja obtingut premis, candidatures o reconeixements especials en certàmens de reconegut prestigi d'àmbit nacional o internacional (com els corresponents als Premis Max, Premi Planeta, Premi Nadal o semblants), se sumen 5 punts.  
  
Els punts corresponents als apartats d) i e) no són acumulables i només es pot aconseguir un màxim de 5 punts amb un o altre.  
En cap cas el guió podrà superar els 30 punts que, com a màxim, pot obtindre, encara després de sumar la puntuació corresponent a aquests apartats d) o e).  
1.2. Coherència entre el guió i el disseny de producció, fins a un màxim de 5 punts.  
Es valorarà que el cost de la producció s'ajuste al guió.  
Es valorarà que el pla de treball de desenvolupament de l'anualitat 2017 siga real i s'acredite la part realitzada fins a la data.  
1.3. Historial de l'empresa productora, de la persona que exercisca de productor o de productor executiu, del guionista i del director, fins a un màxim de 5 punts.  
1.3.1. Historial de l'empresa productora i de la persona que exercisca de productor o de productor executiu.  
Una mateixa obra no podrà comptabilitzar-se com a experiència de l'empresa i del productor o productor executiu.  
Als efectes del present apartat només es computen l'historial de l'empresa sol·licitant i de la persona que aparega en el projecte com a productor o productor executiu.  
En cap cas es poden computar els historials de societats diferents de les societats de què haja format part anteriorment el mateix productor. No obstant això, es considerarà que es tracta d'una mateixa empresa quan, després d'un canvi de denominació social, s'acredite que manté el mateix CIF.  
a) Empresa:  
Si l'empresa té el seu domicili social i fiscal a la Comunitat Valenciana i així s'acredita, obtindrà 0,5 punts per cada llargmetratge produït i qualificat per l'ICAA o un altre organisme competent o per cada pel·lícula per a la TV produïda i emesa. Ha d'acreditar-se la qualificació mitjançant certificat o fitxa de l'ICAA en el cas de llargmetratge, i l'emissió en una cadena de televisió, pública o privada, en cas de pel·lícula per a la TV (tv movie).  
A més, s'haurà d'acreditar, en el cas de llargmetratges, que l'empresa valenciana figura com a productora d'aquest mitjançant certificat o fitxa de qualificació de l'ICAA o de l'organisme competent, en el cas de llargmetratges o que figura com a tal en els títols de crèdit en els casos de pel·lícules per a la TV.  
D'igual manera, obtindrà 0,25 punts per cada curtmetratge produït i qualificat per l'ICAA o un altre organisme competent. Ha d'acreditar-se tal circumstància de la mateixa manera que s'assenyala per als llargmetratges.  
En el cas que l'empresa siga una AIE, es comptabilitzaran els punts corresponents als projectes realitzats per un dels socis (persones jurídiques) que la componen sempre que s'acredite que són empreses amb domicili social i fiscal a la Comunitat Valenciana. Només es tindrà en compte l'historial d'una de les empreses. Per a comptabilitzar-ho, l'empresa valenciana ha d'acreditar que figura com a productora en el certificat o en la fitxa de qualificació de l'ICAA o de l'organisme competent, en cas de llargmetratges i curtmetratges o que figura com a tal en els títols de crèdit en els casos de pel·lícules per a la TV.  
b) Productor o productor executiu:  
- Si el productor o producte executiu del projecte és valencià i així s'acredita, obtindrà 0,5 punts per cada llargmetratge produït i qualificat per l'ICAA o un altre organisme competent o per cada pel·lícula per a la TV produïda i emesa. Haurà d'acreditar-se la qualificació en el cas de llargmetratge mitjançant certificat o fitxa de l'ICAA i l'emissió en una cadena de televisió, pública o privada, de la pel·lícula per a la TV. Per a comptabilitzar el productor o productor executiu haurà de figurar com a productor o productor executiu en el certificat o en la fitxa de qualificació de l'ICAA o de l'organisme competent, i figurar en els títols de crèdit en els casos de la pel·lícula per a la TV.  
A més, s'haurà d'acreditar, en el cas de llargmetratges, que el productor o productor executiu figura com a tal en el mateix mitjançant certificat o fitxa de qualificació de l'ICAA o de l'organisme competent, en el cas de llargmetratges o que figura així en els títols de crèdit en els casos de Pel·lícules per a la TV.  
D'igual manera, obtindrà 0,25 punts per cada curtmetratge produït i qualificat per l'ICAA o un altre organisme competent. Haurà d'acreditar-se tal circumstància d'aquesta manera en què s'assenyala per als llargmetratges.  
Únicament es comptabilitzarà l'historial bé d'un productor o d'un productor executiu però no d'ambdós.  
Igualment, si es compta amb més d'una persona com a productor o com a productor executiu, inclús tenint la condició de valencians, només pot sumar-se l'historial d'una d'elles.  
1.3.2 Historial del guionista i del director.  
Sempre que acrediten la condició de valencians, el guionista i director, obtindran:  
a) Festivals.  
- 1 punt per cada obra audiovisual que hagen dirigit o escrit, qualificada per l'ICAA o organisme competent (ha d'acreditar-se la qualificació mitjançant certificat o fitxa de l'ICAA) i que acredite haver obtingut algun premi en qualsevol secció competitiva internacional d'un festival internacional d'entre els que figuren en l'annex V d'aquesta resolució.  
- 0,5 punts per cada obra audiovisual que hagen dirigit o escrit, qualificada per l'ICAA o organisme competent (ha d'acreditar-se la qualificació mitjançant certificat o fitxa de l'ICAA) i que acredite haver sigut seleccionat en qualsevol secció competitiva internacional en algun festival internacional dels que figuren en l'annex V d'aquesta resolució.  
De cada obra (siga del director o del guionista o d'ambdós) només es computara un premi, o, a falta d'això, la participació en una secció competitiva internacional d'un festival dels indicats en l'annex V, amb independència del nombre de premis i participacions que acumule en distints festivals.  
Si es computa el premi d'una obra en els termes indicats no podrà comptabilitzar-se la participació en festivals i viceversa, i no es poden acumular seleccions i premis per a una mateixa obra.  
b) Premis Goya o equivalents.  
- 2 punts per cada Goya, o premi equivalent en un altre país, Premis del Cine Europeu i els Premis Platí del Cine Iberoamericà.  
- 1 punt per cada nominació al Goya, o a un premi equivalent en un altre país, o a Premis del Cine Europeu o als Premis Platí del Cine Iberoamericà.  
A aquests efectes, dins d'una mateixa categoria, únicament comptabilitzarà el Goya o equivalent obtingut per una obra i, en defecte del premi, la nominació. El Goya o premi equivalent d'una obra subsumeix la nominació en la mateixa categoria en què s'ha obtingut.  
Amb aquesta excepció, en el cas del director únicament s'ha de comptabilitzar els Goya o premis equivalents i nominacions a aquests obtingudes en les categories de millor pel·lícula i millor direcció, i en el cas del guionista en les categories de millor guió.  
Si el director i el guionista del projecte coincideixen en altres obres nominades o guardonades amb premis Goya o equivalents, se sumaran els punts corresponents al director i al guionista en les categories assenyalades, ja que no són excloents perquè es tracta de categories diferents.  
3. Els beneficiaris proposats d'aquestes ajudes són els sol·licitants que obtinguen la màxima puntuació.  
4. La proposta que eleve la comissió tècnica de valoració no pot incloure cap sol·licitud que no haja aconseguit una puntuació mínima, de 25 punts, i s'han d'ordenar en funció de la puntuació obtinguda, segons el que estableix l'article 3, punt 8.4.2.9. de l'ordre de bases reguladores.  
  
Seté. Resolució de la convocatòria. Terminis  
Haurà d'ajustar-se al contingut de l'article 7 de l'ordre de bases reguladores, i el termini de resolució i publicació és de sis mesos des de la publicació de la convocatòria. En tot cas, l'esmentada resolució ha de publicar-se en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques i en la pàgina web de CulturArts Generalitat (www.culturartsgeneralitat.es). Les ajudes concedides s'han de publicar igualment en la Base de Dades Nacional de Subvencions (BDNS).  
La resolució de concessió posa fi a la via administrativa i contra aquesta es pot interposar, potestativament, el recurs de reposició, davant del president de CulturArts Generalitat, en el termini d'un mes a comptar des de l'endemà de la publicació, o, bé directament, un recurs contenciós administratiu, davant dels jutjats contenciosos administratius de València, en el termini de dos mesos a comptar des de l'endemà de la publicació, sense perjudici de qualsevol altre recurs que s'estime pertinent.  
En el cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjudici de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
Als beneficiaris se'ls informarà del caràcter de minimis de les ajudes concedides i de la subjecció al Reglament núm.1407/2013, de la Comissió, de 18 de desembre de 2013 (DOUE L 352, de 24.12.2013).  
  
  
Huité. Obligacions de les persones beneficiàries  
1. Són obligacions de les persones beneficiàries:  
a) Comunicar per escrit a CulturArts Generalitat l'acceptació de l'ajuda en un termini no superior als quinze dies naturals després del dia de la publicació de la resolució de concessió en el Diari Oficial de la Generalitat Valenciana, segons el model d'acceptació que s'adjunta a la present convocatòria com a annex III i facilitar les dades bancàries on els sol·licitants desitgen rebre l'import de l'ajuda, omplint el model de domiciliació bancària que s'adjunta a la present convocatòria com a annex II.  
Un cop haja transcorregut el termini sense que s'haja rebut l'acceptació expressa, es declararà que ha perdut el dret a la subvenció concedida.  
b) Presentar les còpies del projecte desenvolupat.  
c) Presentar una declaració actualitzada sobre subvencions sol·licitades, percebudes o concedides i pendents de percepció per altres Administracions o institucions, tant públiques com privades, per a la mateixa finalitat, i justificar documentalment la quantia d'aquestes.  
  
d) Fer constar, en cas de realització de la pel·lícula, el patrocini per a la realització del desenvolupament de CulturArts Generalitat, segons les normes d'identitat corporativa incloses en la pàgina web de CulturArts Generalitat - Institut Valencià de Cultura, www.culturartsgeneralitat.es  
e) Justificar l'aplicació de la subvenció sotmetent-se a les actuacions de comprovació i control financer corresponents, en relació amb les ajudes concedides, i a la resta d'obligacions a què es refereix l'article 113 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) per als beneficiaris de subvencions amb càrrec als Pressupostos de la Generalitat.  
La falta de justificació de les despeses determina la pèrdua del dret al cobrament de l'ajuda concedida.  
f) Participar en totes aquelles activitats organitzades per la Generalitat i els seus organismes dependents per a la promoció dels projectes subvencionats.  
g) Autoritzar a CulturArts Generalitat per a realitzar amb els projectes subvencionats accions de promoció a través de sessions de presentació d'aquests, disposició dels projectes en la pàgina web de CulturArts Generalitat, www.culturartsgeneralitat.es, o qualsevol altra activitat que CulturArts Generalitat considere necessària per a la difusió i promoció d'aquests.  
h) Acreditar amb anterioritat a dictar-se la proposta de resolució de concessió de les ajudes que s'està al corrent de les obligacions tributàries i davant la Seguretat Social.  
A aquests efectes, l'òrgan instructor ha de comprovar respecte de tots els beneficiaris la certificació positiva d'estar al corrent de les obligacions tributàries i davant la Seguretat Social, en la forma establida en l'article 14.1.e de la Llei General de subvencions i regulada en l'article 22 del Reial decret 887/2006, de 21 de juliol, pel qual s'aprova el Reglament de la Llei general de subvencions. El sol·licitant que s'haja oposat expressament, segons allò que s'ha assenyalat en resolc quart, punt 5 d'aquesta convocatòria, haurà d'aportar les certificacions en els termes que estableix l'article 22 del Reial decret 887/2006, de 21 de juliol.  
  
2. Igualment, els beneficiaris han de complir la resta de les obligacions que, amb caràcter general, estableix l'article 14 de la Llei 38/2003, de 17 de novembre, general de subvencions.  
  
Nové. Justificació i pagament d'aquestes ajudes  
1. El pagament d'aquestes ajudes s'efectua mitjançant transferència bancària segons el model de domiciliació bancària (annex II), presentat junt amb l'acceptació i es realitza amb la justificació prèvia per part dels beneficiaris del compliment de les obligacions que a continuació s'indiquen, mitjançant compte justificatiu de la despesa i de les activitats exercides i dels resultats obtinguts, segons estableix l'article 12.2 de l'ordre de bases reguladores, els documents del qual cal adjuntar al model de justificació que s'adjunta a la present convocatòria com a annex IV:  
a) Acreditació de la despesa feta, per import dels 8.000 euros concedits, IVA exclòs. S'entén per despesa feta la que, corresponent al projecte, per algun dels conceptes imputables a aquests segons la present resolució, s'haja pagat efectivament en 2017.  
  
A aquests efectes, ha d'aportar-se una memòria que explique l'aplicació al desenvolupament de cada despesa justificada.  
La despesa efectuada per l'empresa productora es referirà a depeses facturades i pagades l'any 2017 i, s'ha de justificar, mitjançant la presentació de factures originals, inclús electròniques, o per qualsevol altre document de valor probatori, i també el justificant de pagament que permeta acreditar el compliment de l'objecte de la subvenció. En tot cas, les despeses superiors a 500 - han de justificar-se mitjançant transferència bancària.  
Els conceptes de despesa que són subvencionables són els següents:  
- Anàlisi de guió.  
- Elaboració del story board.  
- Despeses d'elaboració de dossiers per a la presentació del projecte tant en suport físic (com són els despeses d'impremta) com digital.  
  
- Despeses corresponents a les visites de les localitzacions: bitllets de tren, avió, gasolina.  
- Despeses en personal per a gestions de desenvolupament (màxim 3 mesos).  
- Telèfon. Una línia fixa i una de mòbil (màxim 3 mesos).  
- internet. Una línia (màxim 3 mesos).  
- Assistència a mercats o festivals (allotjament i desplaçament).  
- Assistència a reunions amb coproductors, televisions, empreses distribuïdores i altres operadors (allotjament i desplaçament).  
- Despeses d'elaboració d'un tràiler, teaser o avanç d'intriga.  
- Despeses en el director del projecte per al seu desenvolupament.  
- Traducció del guió a diferents idiomes.  
- Contractació d'un director de càsting i despeses corresponents a la realització del càsting.  
- Cost d'adquisició de drets d'adaptació de l'obra literària o teatral en que es basa el projecte.  
- Costs d'assessoria especialitzada per al desenvolupament del projecte (experts en història, ciències, art, etc.).  
- Per als projectes d'animació: programari i maquinari per un import global màxim de 2.000 ?, IVA exclòs.  
En les factures dels bitllets dels mitjans de transport utilitzats i dels allotjaments ha de constar el nom de la persona que viatja o s'allotja, segons els casos.  
En el cas de justificació mitjançant transferència bancària s'han d'aportar les còpies dels resguards de les transferències realitzades amb una autentificació explícita de l'entitat bancària, on s'han realitzat. En el concepte de la transferència haurà de constar el nom del projecte. Igualment s'aportarà còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior.  
Si la forma de pagament és un xec o pagaré, el document justificatiu consistirà en: un rebut, firmat i segellat pel proveïdor, en el qual ha d'especificar-se la factura o documentació justificativa de la despesa a què correspon el pagament i la data, el número i la data del xec o la data del venciment del pagaré, i davall de la firma ha d'aparéixer el nom i NIF de la persona que firma, i també còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior a aquesta.  
b) Declaració actualitzada sobre subvencions sol·licitades, percebudes o concedides i pendents de percepció, per part d'altres administracions o institucions, tant de públiques com de privades, per a la mateixa finalitat.  
c) Presentació d'un exemplar del projecte i una nova versió del guió en format digital. Amb independència de la llengua a què corresponga la versió original, ha de presentar-se una versió en valencià. Igualment, ha de presentar-se una versió en castellà o en un altre idioma, en el cas que el guió original no siga en llengua valenciana. En el cas de projectes plurilingües haurà de presentar-se una versió amb les diverses llengües utilitzades en la versió original del projecte i una altra versió on apareguen traduïts al valencià les parts del text que no estiguen originàriament en valencià.  
d) Relació de l'equip artístic i tècnic, tot adjuntant cartes d'interés o còpies dels contractes dels actors i dels càrrecs tècnics principals en què es comprometen a participar amb la productora en el projecte.  
e) Pressupost, pla de treball, pla de finançament i pla d'explotació de la producció.  
f) Cartes d'interés amb indicació de l'aportació econòmica o contractes de coproducció, de venda de drets d'emissió, distribució o explotació amb l'empresa amb seu a la Comunitat Valenciana.  
g) Còpia original del contracte que acredite l'empresa com a posseïdora dels drets sobre el guió per part del guionista, i, si es tracta d'una obra literària preexistent, acreditar igualment l'opció de compra o cessió dels drets d'aquesta, per mitjà de còpia original del contracte i la documentació que acredite el pagament o pagaments realitzats al guionista.  
  
h) Aquella documentació que l'empresa productora estime convenient i que forme part de la fase de desenvolupament del projecte (localitzacions, story boards, etc.).  
2. Tota aquesta documentació preceptiva pot presentar-se fins al 29 de desembre de 2017. A partir d'aqueixa data el crèdit pressupostari queda anul·lat i es perd el dret al cobrament de l'ajuda concedida.  
  
3. Els projectes i la resta de documents presentats han de romandre en l'expedient en poder de CulturArts Generalitat.  
  
Deu. Concurrència de fonts de finançament  
S'han d'ajustar al que estableix l'article 15 de l'ordre de bases reguladores, tenint en compte que les ajudes concedides mitjançant aquesta convocatòria estan acollides al règim de minimis establit en el Reglament UE núm. 1407/2013, de la Comissió, de 18 de desembre de 2013 (DOUE L 352, de 24.12.2013), relatiu a l'aplicació dels articles 107 i 108 del Tractat de Funcionament de la Unió Europea (TFUE) a les ajudes de minimis.  
  
Onze. Incompliments, responsabilitat i règim sancionador  
1. CulturArts Generalitat es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en el resolc huité, en els terminis i condicions assenyalades, però observant sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. Les resultes que puguen produir-se per les renúncies produïdes i les minoracions que es determinen per l'aplicació d'allò que s'ha indicat poden disposar-se de conformitat amb allò que disposa l'article 7.3 de l'ordre de bases reguladores.  
3. Les infraccions i les sancions s'han de resoldre de conformitat amb allò que disposa l'article 19 de l'ordre de bases reguladores.  
  
Dotze. Annexos  
La present resolució inclou cinc annexos que s'indiquen a continuació:  
Annex I. Sol·licitud.  
Annex II. Domiciliació bancària.  
Annex III. Acceptació de la subvenció.  
Annex IV. Justificació de la subvenció.  
Annex V. Llista de festivals.  
  
Tretze. Entrada en vigor  
La present resolució produeix efectes des de l'endemà de la publicació en el Diari Oficial de la Generalitat Valenciana.  
  
Catorze. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, pot ser objecte de recurs potestativament en reposició o bé pot plantejar-se directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant del president de CulturArts Generalitat, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 16 de juny de 2017. El president de CulturArts Generalitat: Vicent Marzà Ibáñez.  
ANNEX V  
Festivals  
  
Als efectes de baremació només es tindran en compte les seccions competitives internacionals  
  
3D Wire Festival Internacional de Animación, Videojuegos y New Media  
AFI Fest  
Anima  
Animac. Mostra Internacional de Cinema d'Animació de Catalunya  
Anima Mundi  
AnimaFest Zagreb  
Animayo. Festival Internacional de Cine de Animación, Efectos Visuales y Videojuegos  
Ann Arbor Film Festival  
Annecy Animation Film Festival  
Anonimul  
Aspen Short Fest  
Astra Film Festival  
Athens. Animfafest  
Athens International Film Festival  
Atlanta Film Festival  
Austin Film Festival  
Baixada Animada. Mostra Iberoamericana de Cinema de Animaçao  
Berlin International Film Festival  
Bermuda International Film Festival  
Big Sky Documentary Film Festival  
Brussels International Film Festival  
Bucheon International Fantastic Film Festival  
Busan International Films Festival  
Calgary International Film Festival  
Camden International Film Festival  
Camera Image  
Cannes International Film Festival  
Cartagena International Film Festival  
Cebú. IFF  
Certamen Internacional de Cortos Ciudad de Soria  
Chicago International Children's Film Festival  
Chicago International Film Festival  
Cinanima  
Cineculpable - Festival internacional de curtmetratges de Vila-real  
Cinequest Film Festival  
Clermont-Ferrand International Short Film Festival  
Cleveland International Film Festival  
Corinth International Film Festival  
Cork Film Festival  
Cortogenia  
CPH: DOX  
Curtas Vila do Conde  
Curtocircuíto. Festival Internacional de Cine  
Dhaka International Film Festival  
Doc Lisboa International Film Festival  
Doc NYC  
DocsBarcelona  
DocsDF  
Documenta Madrid  
Documentary Edge Festival  
DOCVILLE. Documentaire Film Festival  
Dokufest Kosovo  
Dubai International Film Festival  
Edindocs  
Edmonton International Film Festival  
Encounters Short Film Festival  
Fantasía International Film Festival. Montreal  
Fantaspoa International Fantastic Film Festival  
Fantasporto Film Festival  
Fantastic Fest. Austin  
Festival Court Métrange  
Festival de Cine Contemporáneo de México  
Festival de Cine Corto de Salamanca  
Festival de Cine de Alcalá de Henares/ Comunidad de Madrid  
Festival de Cine de Madrid. Plataforma Nuevos Realizadores.  
Festival de Cine Español de Málaga  
Festival de Cine Europeo de San Juan. Puerto Rico.  
Festival de Cine Europeo de Sevilla  
Festival de Cine Iberoamericano de Huelva  
Festival de Cine Mediterráneo de Bruselas. CINEMAMED  
Festival de Cine Solidario de Guadalajara. FESCIGU  
Festival de Cinema Independent de Barcelona.  
Festival Iberoamericano de cortometrajes. FIBAC  
Festival Internacional de Animación, Efectos Especiales, Videojuegos y Arquitectura Digital  
Festival Internacional de Cine Bajo la Luna - Islantilla Cinfeforum  
Festival Internacional de Cine de Cancún - Riviera Maya.  
Festival Internacional de Cine de Gibara  
Festival Internacional de Cine de Gijón  
Festival Internacional de Cine de Huesca  
Festival Internacional de Cine de Lanzarote  
Festival Internacional de Cine de Las Palmas de Gran Canaria  
Festival Internacional de Cine Medioambiental de Canarias. FICMEC.  
Festival Internacional de Cine de Morelia (México)  
Festival Internacional de Cine de Roma  
Festival Internacional de Cine de San Sebastián  
Festival Internacional de Cine de Terror de Molins del Rei  
Festival Internacional de Cine de Valencia. Cinema Jove  
Festival Internacional de Cine de Viareggio  
Festival Internacional de Cine Independiente de Elche  
Festival Internacional de Cinema de Catalunya, Sitges  
Festival Internacional de Cinema de Terror de Lisboa - MOTELX  
Festival Inernacional de Cine Mar del Plata  
Festival Internacional de Cine Social-FECISO de Castilla la Mancha  
Festival Internacional de Cortometrajes Actúa Intermón-Oxfam  
Festival Internacional de Cortometrajes ?Almería en Corto-  
Festival Internacional de Cortometrajes de Aguilar de Campoo  
Festival Internacional de Cortometrajes de San Roque  
Festival Internacional de Cortometrajes de Torrelavega  
Festival Internacional de Cortometrajes y Animación de Barcelona  
Festival Internacional de Films de Femmes de Créteil  
Festival Internacional de Punta del Este  
Festival Internacional de Rio de Janeiro  
Festival Internacional MiradasDoc  
Festival Internacional Viña del Mar.  
Festival International du films d'animatión d'Annecy  
FlickerFest International Short Film Festival  
Florida Film Festival  
Foyle Film Festival  
Full Frame Documentary Film Festival  
Galway Film Fleadh  
Gent Film Fest  
Glasgow Film Festival  
Guadalajara International Film Festival  
Guanajuato International Film Festival  
Guangzhou International Documentary  
Hamptons International Film Festival  
Heartland Film Festival  
Hiroshima International Animation Film Festival  
Hot Doc Canadian International Documentary Film Festival  
Hot Springs Documentary Film Festival  
Ibero-American Documentary Film Festival Scotland  
IDFA. International Documentart Film Festival of Amsterdam  
Imagine Film Festival  
IN-EDIT  
IndieBO. Festival de Cine Independiente de Bogotá  
International Documentary Films Festival Amsterdam (IDFA)  
International Films Festival Rotterdam  
International Short Film Festival in Drama  
It's All True - International Documentary Film Festival  
Jecheon International Film & Music Festival  
Jerusalem Film Festival  
Jihlava International Documentary Film Festival  
Karlovy Vary International Film Festival   
Krakow Film Festival  
Leeds International Film Festival  
Leipzig Internation Festival for Documentary and Animated Film  
Leuven International Short Film Festival  
Locarno International Film Festival  
London Film Festival (BFI)  
London Independent Film Festival  
Los Angeles Film Festival  
Los Angeles Shorts Fest  
Lund International Fantastic Film Festival  
Melbourne International Film Festival  
Miami Film Festival  
Monaco International Film Festival  
Montreal Festival du Nouveau Cinema  
Montreal World Film Festival  
Mostra de Cinema Llatinoamericà de Catalunya  
Mostra de Curtas Vila de Noia  
Mostra Internacional de Cinema d'Animació de Catalunya  
Mostra Internacional de Cinema Sao Paolo  
Mostra Internazionale d'Arte Cinematografica di Venezia  
Muestra de Cine Político Dirigido por Mujeres  
Muestra Internacional de Cine realizado por Mujeres.  
Nashville Film Festival  
New Directors / New Films Festival  
New Orleans Film Festival  
New York International Children's Film Festival  
Norwegian Short Film Festival  
NOTODOFILMFEST  
Oberhausen International Short Film Festival  
Odense International Short Film Festival  
Ottawa International Animation Film Festival  
Palm Springs International Short Fest  
Planete + Doc Film Festival  
PriMed  
PROMOFEST  
Punto de Vista. Festival Internacional de Cine Documental de Navarra  
Raindance Film Festival  
Razor Reel Flanders Film Festival  
Rhode Island International Film Festival  
Rio de Janeiro International Short Film Festival  
Riverun International Film Festival  
Rotterdam International Film Festival  
San Francisco International Film Festival  
Santa Barbara International Film Festival  
Sapporo International Short Film Festival  
Sarajevo Film Festival  
Seattle International Film Festival  
Semana de Cine de Medina del Campo  
Semana de Cine Fantástico y de Terror de San Sebastián  
Semana del Cortometraje de la Comunidad de Madrid  
Semana Internacional de Cine de Valladolid (Seminci)  
Seminci. Semana Internacional de Cine de Valladolid  
Shanghai International Film Fetival  
Sheffield Doc / Fest  
Shorts Shorts Film Festival  
Show me Shorts Film Festival  
Siggraph  
Skyp City International D-Cinema Festival  
Slamdance  
South by Southwest  
St. Kilda Film Festival  
St. Louis International Film Festival  
Stop Motion Barcelona Short Film Festival  
Stuttgart Festival of Animated Film  
Sundance Film Festival  
Tallin Black Nights Film Festival  
Tampere Film Festival  
Tirana International Film Festival  
Tokyo International Films Festival (TIFF)  
Toronto International Film Festival (TIFF)  
Traverse City Film Festival  
Tribeca Film Festival  
Trieste Sciencie + Fiction  
Uppsala International Short Film Festival  
Urban World Film Festival  
Venice International Film Festival  
VIS Vienna Independent Shorts  
Visions du Réel  
Warsaw Film Festival  
Winterthur International Short Film Festival  
ZINEBI. Festival Internacional de Cine Documental y Cortometraje de Bilbao  
  
I aquells festivals internacionals de cine acreditats per la FIAPF que no figuren expressament en aquesta relació.